Súťaž

**ŠTUDENTSKEJ VEDECKEJ A ODBORNEJ ČINNOSTI**

**na Vysokej škole DTI**

Prorektorka pre vedu a výskum Vysokej školy DTI vyhlasuje v akademickom roku 2021/2022 12. ročník súťaže ŠTUDENTSKEJ VEDECKEJ A ODBORNEJ ČINNOSTI (ŠVOČ) **v súťažných odboroch:**

1. *Pedagogika, učiteľské vedy*
2. *Ekonómia a manažment*

Súťaže sa môžu zúčastniť študenti Vysokej školy DTI, a to individuálne alebo ako kolektív (nie väčší ako trojčlenný) so súťažnou prácou zodpovedajúcou podmienkam súťaže. Súťaž sa uskutoční **v dvoch kategóriách**:

1. *kategória: prvý stupeň vysokoškolského štúdia (Bc.)*
2. *kategória: druhý stupeň vysokoškolského štúdia (Mgr.)*

**Témy riešené v rámci prác ŠVOČ:**

1. Témy iniciatívne navrhnuté študentmi Vysokej školy DTI, alebo témy súvisiace s bakalárskou alebo diplomovou prácou študenta.
2. Súťažné práce odporúčané konzultantom (spravidla učiteľom Vysokej školy DTI, alebo odborníkom z praxe) študent odovzdá spolu s prihláškou do súťaže.
3. Odporúčaný rozsah prác je 10 – 15 strán.
4. Titulná strana práce obsahuje: názov školy, názov témy, meno študenta (študentov), meno konzultanta, ročník štúdia a akademický rok (2021/2022).

Súťaž sa uskutoční pred odbornými hodnotiacimi komisiami v danom súťažnom odbore. Ak by počet predložených súťažných prác v niektorom súťažnom odbore bol menší ako 5, budú sa práce obhajovať pred odbornou hodnotiacou komisiou v spojených tematických blokoch.

Súťaž je verejná a uskutoční sa formou obhajoby práce pred odbornou hodnotiacou komisiou, ktorú vymenuje prorektorka pre vedu a výskum.

Prihlášky do súťaže adresujte elektronicky na doc. PaedDr. Janu Hanuliakovú, PhD. hanuliakova@dti.sk **do 28.04.2022.**

Termín súťaže: **12.5.2022 o 09.30 hod.** v budove Vysokej školy DTI v Dubnici nad Váhom.